Tartu Noortekoor

Tartu Noortekoor (varem Tartu Koolinoorte Segakoor) on Tartus tegutsev noorte segakoor. Tartu Noortekoori (varem Tartu Koolinoorte Segakoori) asutas 1983. aastal Riho Leppoja, kes tegutses koori peadirigendina 2019. aastani. Aastast 2019 on koori peadirigent Markus Leppoja, kes asus kooris dirigendina tööle 2010. aastast. 1996. aastast töötab dirigendina ka Kadri Leppoja. Hääleseadjana on 2001. aastast töötanud Vivian Kallaste. Koor koosneb 16–30-aastastest lauljatest, kellest suure osa moodustavad Tartus õppivad üliõpilased. Kooris on aastate jooksul laulnud mitusada noort. Koor esitab mitmekesist repertuaari ning esineb 10–15 korda aastas iseseisvatel kontsertidel, ühisesinemistel ja festivalidel. Peaaegu igal aastal võtab koor osa rahvusvahelistest konkurssidest Eestis ja välismaal ning Eesti Segakooride Liidu võistulaulmisest Tartus. Koor on osalenud kõigil tegutsemisaja jooksul toimunud noorte laulupidudel ja mitmel üldlaulupeol. 2005. aastal pälvis koor Eesti Kooriühingu aasta koori auhinna. 2003. ja 2007. aastal sai koor Tartu Kultuurikandja auhinna harrastuskollektiivide kategoorias. Eesti heliloojatest on kõige enam lauldud Miina Härma, Cyrillus Kreegi, Mart Saare, Rudolf Tobiase, Gustav Ernesaksa, Veljo Tormise, René Eespere, Urmas Sisaski ja Olav Ehala teoseid. Maailma muusikaliteratuurist on kavas olnud T. Weelkes, T. Tomkins, W. Byrd, Passereau, G. Allegri, A. Banchieri, H. Schütz, J. S. Bach, A. Scarlatti, H. Purcell, J. M. Haydn, W. A. Mozart, G. Fauré, E. Grieg, J. Rheinberger, G. Verdi, C. Saint-Saëns, Z. Kodály, J. Sibelius, K. Nystedt, E. Whitacre jne. Lisaks väikevormidele, millele koor peamiselt keskendub, kantakse traditsiooniliselt igal sügisel või jõuluajal ette suurvorm, mida tihti on esitatud koostöös teiste kooridega: L. van Beethoven – "Missa C-duur", "Sümfoonia nr 9 d-moll op. 125" ja "Missa solemnis" G. Verdi – "Reekviem" J. Haydn – "Aastaajad", "Loomine" ja "Paukenmesse" A. Honegger – "Jeanne d'Arc tuleriidal" G. Verdi – "Neli vaimulikku laulu" B. Britten – "A Ceremony of Carols" C. Saint-Saëns – "Jõuluoratoorium" A. Öhrwall – "Gaudete" O. Respighi – "Lauda per la Nativita del Signore" A. Hallén – "Jõuluoratoorium" U. Sisask – "Missa nr 1" Iseseisvalt on koor ette kandnud järgmisi suurvorme: A. Ramírez – "Misa Criolla" P. Basler – "Missa Kenya" J. Hellberg – džässmissa "We Come Before You" U. Sisask – "Jõuluoratoorium" P. Glass – "Itaipu" Tartu Noortekoor on teinud suurvormide esitamisel tihedat koostööd Vanemuise sümfooniaorkestriga. Schwerin (Ida-Saksamaa) 1989 – ? koht Ventspils (Läti) 1990 – I koht Varna (Bulgaaria) 1991 – III koht Östersund (Rootsi) 1994 – I koht Kalundborg (Taani) 1995 – hõbediplom Riva del Garda (Itaalia) 1996 – hõbediplom I Ülemaailme kooriolümpia (Linz, Austria) 2000 – kuldmedal Tampere (Soome) 2001 – kuldmedal Vilnius (Leedu) 2003 – grand prix III Ülemaailmne kooriolümpia (Bremen, Saksamaa) 2004 – kuld- ja hõbemedal Daugavpils (Läti) 2005 – 1. järgu diplom, 2. koht noortekooride kategoorias Tallinn 2007 – V koht Varssavi (Poola) 2007 – I koht Veneetsia (Itaalia) 2008 – I koht ja kulddiplom noorte segakooride kategoorias, kulddiplom folkloorikategoorias Tallinn 2009 – III koht Bratislava (Slovakkia) 2011 – I koht ja kulddiplom noorte segakooride kategoorias Cantate Domino Kaunas (Leedu) 2012 – I koht ja kulddiplom vabakavaga, II koht ja kulddiplom kohustusliku kavaga Firenze (Itaalia) 2013 – III koht noortekooride kategoorias ja III koht vaimuliku muusika kategoorias Rooma (Itaalia) 2015 – kulddiplom ilmaliku kavaga, hõbediplom vaimuliku kavaga Budapest (Ungari) 2016 – Laurea cum laude segakooride ja ka rahvamuusika kategoorias (GP voor) Tallinn 2017 – III koht segakooride kategoorias Vilnius (Leedu) 2018 – I koht 1998 I koht 1999 II koht 2001 II koht 2002 I koht 2004 II koht 2005 II koht 2006 I koht 2015 VII koht Tartu Noortekoori dirigendid. Tartu Noortekoori veebisait. "Eesti kooriühingu aastapreemiad 2005". Eesti Kooriühing. Originaali arhiivikoopia seisuga 27.11.2018. Vaadatud 27.11.2018. "Kultuuri aasta aunimetus Kultuurikandja" (PDF). Vaadatud 27.11.2018. "Ajalugu". Tartu Noortekoor. Vaadatud 27.11.2018. "Tunnustused". Tartu Noortekoor. Vaadatud 27.11.2018. Tartu Noortekoori veebisait Tartu Noortekoor Facebookis